
P R I M A R U L
   Nr. 203/11829/09.12.2021
R E F E R A T   D E   A P R O B A R E

privind organizarea unor acţiuni care se vor desfăşura
în luna decembrie 2021

Potrivit prevederilor pct. 7 și pct. 8 din Anexa 3 la  Hotărârea Guvernului nr. 1.242/2021 privind prelungirea stării de alertă pe teritoriul României începând cu data de 9 decembrie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, „7. organizarea şi desfăşurarea în aer liber a spectacolelor, concertelor, festivalurilor publice şi private sau a altor evenimente culturale sunt permise cu participarea publicului până la 50% din capacitatea maximă a spaţiului, dar nu mai mult de 1.000 de persoane, în intervalul orar 5,00-22,00, cu asigurarea unei suprafeţe de minimum 4 mp pentru fiecare persoană şi cu purtarea măştii de protecţie. Participarea este permisă doar pentru persoanele care sunt vaccinate împotriva virusului SARS-CoV-2 şi pentru care au trecut 10 zile de la finalizarea schemei complete de vaccinare, persoanele care prezintă rezultatul negativ al unui test RT-PCR pentru infecţia cu virusul SARS-CoV-2 nu mai vechi de 72 de ore sau rezultatul negativ certificat al unui test antigen rapid pentru infecţia cu virusul SARS-CoV-2 nu mai vechi de 48 de ore, respectiv persoanele care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2, în condiţiile stabilite prin ordinul comun al ministrului culturii şi al ministrului sănătăţii, emis în temeiul art. 44 şi al art. 71 alin. (2) din Legea nr. 55/2020, cu modificările şi completările ulterioare;

8. prin excepţie de la pct. 6 şi 7, se permit organizarea şi desfăşurarea în aer liber a evenimentelor specifice dedicate marcării trecerii în noul an, în perioada 31 decembrie 2021-1 ianuarie 2022, fără restricţii privind numărul de persoane şi intervalul orar, cu purtarea măştii de protecţie, precum şi cu respectarea măsurilor de prevenire a răspândirii infecţiilor cu virusul SARS-CoV-2.”

Astfel, în cursul lunii decembrie 2021, consider că este oportun a se organiza și în municipiul Brad manifestări cultural – artistice cu ocazia sărbătoririi Crăciunului şi a Revelionului.

În contextul celor de mai sus, am inițiat prezentul proiect de hotărâre prin care am propus aprobarea programului acţiunilor care se vor desfășura în cursul lunii decembrie 2021, alocarea sumei de 25.000 lei  din bugetul Municipiului Brad pe anul 2021 și-l supun plenului Consiliului Local al Municipiului Brad spre dezbatere în forma prezentată.

Precizez că suma va fi alocată de la Capitolul 67.02 „cultură, recreere, religie”. La aceasta se vor adăuga sumele provenite din sponsorizări. 


În susţinerea propunerii mele invoc prevederile  art. III, alin.2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr.  273/2006 privind finanţele publice locale, precum și a pct. 7 și pct. 8 din Anexa 3 Măsuri pentru diminuarea impactului tipului de risc din  Hotărârea Guvernului nr. 1.242/2021privind prelungirea stării de alertă pe teritoriul României începând cu data de 9 decembrie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19.

Anexă  la proiectul de hotărâre nr. 203/11830/2021 
PROGRAMUL MANIFESTĂRILOR CE SE VOR DESFĂŞURA
 ÎN LUNA DECEMBRIE 2021
1. - 19 Decembrie 2021 – ora 18.00 - Sara Crăciunului Nost;
2. - 31 Decembrie 2021 – ora 21,00 – foc de artificii.

